钦定古今图书集成/明伦汇编/宫闱典/第053卷 > 后唐
## 钦定古今图书集成/明伦汇编/宫闱典/第053卷 > 后唐

### 明宗天成元年敕少年宫人并令还家无家者任从所适

按《五代史唐明宗本纪》，不载。按《册府元龟》，明宗天
成元年四月即位，以庄宗时六宫内人数千，洎萧墙
之变，率多流散。及帝自关东赴难，居至德宫称制，宣
徽使处按簿引进，犹千馀人。时宫使选数百人，皆少
年端丽者进御，帝曰：“何事须此？”宫使奏曰：“宫中内职，
各有典掌，故事不可阙。”帝因诏老宫人谓曰：“入宫几
时？”对曰：“曾事乾符帝，谙悉故事。”帝曰：“宫闱典故，非耆
艾者，曷记所进少年，定非前辈。”因戏谓老宫人曰：“非
惟尔识事故，且与予颜状同耳。”是日，敕少年宫人并
令还其家，无家可归者，任从所适。西川所送者，亦令
罢归。宫中所职，但其旧人而已。

===后周===

### 太祖广顺元年诏放守陵宫人

按《五代史周太祖本纪》。不载按《册府元龟》。“广顺元
年四月诏唐庄宗、明宗、晋高祖三处陵寝。各有守陵
宫人。并放还。如愿在陵所者。依旧供给。”